Gérard-Maurice Eugène Huyghe

Gérard-Maurice Eugène Huyghe (født 31. august 1909 i Fives-Lille i Frankrike, død 27. oktober 2001 i Arras) var en fransk katolsk prelat som var biskop av Arras.

Liv og virke

Prest
Han ble presteviet den 29. juni 1933 i Saint-Sulpice i Paris av den franske hovedstadens erkebiskop, kardinal Jean Verdier.

Etter eksamenrt i geografi og historie og mottatte doktorgrader i teologi og kanonisk rett, innehadde han forskjellige kirkelige stillinger i bispedømmet Arras–Boulogne–Saint-Omer: Direktør for Lilles presteseminar (1945); ansvarlig for ordenslivet, og rettsvikar (officialis) (1949); og erkeprest av Dunkerque (1960).

Biskop av Arras
Han ble utnevnt av pave Johannes XXIII den 15. desember 1961 og ble bispeviet i Lille den 4. november 1962 av kardinal biskop Achille Liénart av Lille og de medkonsekrerende biskoper Alexandre-Charles-Albert-Joseph Renard av Versailles, og André-Maurice Parenty, hjelpebiskop i Arras. Han ble intronisert i katedralen i Arras den 15. april 1962.

Han var biskop for gruvearbeiderne i streik, arbeidsledige og innvandrere, og talsmann for en kirke åpen for sosiale og folkelige realiteter. Innen det høyreorienterte næringsliv og dets politiske miljø ble han et «bête noire»; denne ikke-voldelige biskop, motivert utelukkende av evangeliet, ble lenge ansett som en «rød biskop». Den lange gruvearbeiderstreiken i departementet Nord-Pas-de-Calais som i 1963 ble ført mot tiltak fra general de Gaulle, som da var på høyden av presidenttidens glans, gjorde den unge biskopen av Arras landskjent. Han forsvarte gruvearbeiderne offentlig, klaget over deres arbeidsforhold, påpekte truslene mot deres helse, forsinkelsene i utbetalingen av deres lønninger. Han fikk lest opp meldinger i kirkene der han forsvarte fagforeningene. «Denne streiken påvirker oss alle. Vi må føle solidaritet med all lidelse», skrev han.

Han deltok på Andre Vatikankonsil (1962-1965). Der var han medlem av kommisjonen for ordenslivet. Noen uker før konsilets avslutning var han blant de minst førti biskoper som undertegnet katakombepakten.

Etter å ha deltatt i Det andre Vatikankonsil skulle biskop Huyghe være vitne til krisene som fulgte. Han fordømte den tradisjonelle dissens som ble målbåret av erkebiskop Marcel Lefebvre, hans «landsmann» fra departementet Nord i Frankrike, ble utsatt for trusler fra «kirkens lyddempere» for sin holdning som ble ansett som progressistisk, for sitt forsvar av arbeiderprestene mot romerske mistanker, han motsto presteskapets misnøyen med ham, betrodde ansvar til lekfolket for å møte det lavere antall prestekall.

Han er også støttende tilstede for etterlatte familier etter gruvekatastrofer som den i Liévin i 1975.

Den 25. september 1984 fratrådte han av aldersrelaterte grunner, 75 år var vanlig tid for avskjedssøknad for katolske biskiper; han forble boende som emeritert biskop i Arras. Han døde der den 27. oktober 2001 i en alder av 91 år.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil, B. (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Biskop Marie-Prosper-Adolphe de Bonfils (1841-1912) *1898
 Kardinal Louis-Ernest Dubois (1856-1929) *1901
 Erkebiskop Jean-Arthuir Chollet (1862-1952) *1910
 Biskop Héctor Raphaël Quilliet (1859-1928) *1914
 Biskop Charles-Albert-Joseph Lecomte (1867-1934) *1921
 Kardinal Achille Liénart (1884-1973) *1928
 Biskop Gérard-Maurice-Eugène Huyghe'' (1909-2001) *1962

Referanser

Franske katolske biskoper
Deltakere på Andre Vatikankonsil
Linjen Rebiba
Personer fra Lille